open-index/open-wikipedia-markdown huggingface dataset:
আবদুল মজিদ (দ্ব্যর্থতা নিরসন)

**আবদুল মজিদ** বলতে বোঝাতে পারে:

* আবদুল মজিদ (বীর প্রতীক) - বাংলাদেশের মুক্তিযোদ্ধা।
* আবদুল মজিদ (সুনামগঞ্জের রাজনীতিবিদ) - বাংলাদেশের রাজনীতিবিদ। তিনি সুনামগঞ্জ-৫ আসনের সংসদ সদস্য ছিলেন।
* দোআবদুল মজিদ (কুমিল্লার রাজনীতিবিদ) - বাংলাদেশী শিক্ষক ও রাজনীতিবিদ। তিনি কুমিল্লা-২ আসনের সংসদ সদস্য।
* আব্দুল মজিদ (অভিনেতা) - অসমের চলচ্চিত্র পরিচালক, প্রয়োজক, নাট্যকার ও অভিনেতা।
* মো. আব্দুল মজিদ -বাংলাদেশি কৃষি গবেষক যিনি চাল নিয়ে গবেষণা করে একুশে পদক পেয়েছেন।
* মো. আবদুল মজিদ -বাংলাদেশি মৎস্য গবেষক যিনি একুশে পদক পেয়েছেন।

## আরও দেখুন
* আব্দুল মজিদ (অধ্যাপক) -যশোর বিজ্ঞান ও প্রযুক্তি বিশ্ববিদ্যালয়ের উপাচার্য।
* দ্বিতীয় আবদুল মজিদ - ইসলামের শেষ খলিফা।
* আব্দুল মজিদ তালুকদার - বাংলাদেশী রাজনীতিবিদ এবং বগুড়া-৩ আসনের সাবেক সংসদ সদস্য।
* আবদুল মজিদ মিয়া - বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
অ্যালেক্সা ইন্টারনেট

**অ্যালেক্সা ইন্টারনেট, ইনক্.** আমাজন.কম অধীনস্থ একটি ক্যালিফোর্নিয়া-ভিত্তিক কোম্পানি যা বাণিজ্যিক ওয়েব ট্রাফিক তথ্য সরবরাহ করে থাকে। একটি স্বাধীন কোম্পানি হিসেবে ১৯৯৬ সালে প্রতিষ্ঠিত হলেও, পরবর্তীতে ১৯৯৯ সালে আমাজন এটি অধিগ্রহণ করে নেয়।

২০২১ সালের ডিসেম্বর অ্যামাজন অ্যালেক্সা ইন্টারনেট সহায়ক সংস্থাটি বন্ধ করে দেয়ার ঘোষণা দেয়। তারপর ১ মে, ২০২২ তারিখে পরিষেবাটি বন্ধ করে দেওয়া হয়।

## ইতিহাস
সাইটটি ১৯৯৬ সালে চালু করা হয়েছে। এই সাইটের মালিক হিসেবে ব্রুস জিলাট সুপরিচিত একজন সাইবারস্পেসম্যান।

## ব্যবহার
ওয়েবসাইটের মালিক, হোস্টিং দেশ ইত্যাদি তথ্য ছাড়াও ওয়েবসাইটের ট্রাফিক সম্পর্কে ধারণা দেয় অ্যালেক্সা। এছাড়া বিশ্বের ওয়েবসাইটগুলোর মধ্যে কোনো ওয়েবসাইটের র‍্যাংকিং কত তা দেখায়। এসইও'র কাজে অ্যালেক্সা বহুল ব্যবহৃত হয়ে থাকে। ওয়েব বিশেষজ্ঞদের মতে, অ্যালেক্সা র‍্যাংকিং-এ যদি কোনো সাইট প্রথম ১,০০,০০০-এর মধ্যে না থাকে, তাহলে যে রিপোর্ট দেখায়, তা প্রকৃতপক্ষে ভুল হয়ে থাকে। অ্যালেক্সা র‍্যাংকিং যদিও বিশ্বনন্দিত, কিন্তু যারা অ্যালেক্সা টুলবার ব্যবহার করেন কেবল তাদের ভিজিটই অ্যালেক্সা গোনে, তাই অ্যালেক্সার তথ্য ১০০ ভাগ নিরপেক্ষ নয়।

## আরও দেখুন

* সর্বাধিক জনপ্রিয় ওয়েবসাইটের তালিকা
* সার্চ ইঞ্জিনের তালিকা
* ওয়েব ডিরেক্টরি তালিকা
* সিমিলার ওয়েব

## তথ্যসূত্র

## বহিঃসংযোগ

* 
* Alexa's list of top 500 websites by web traffic 
* Alexa list of top 1 million sites in January 2015 (CSV file) 

বিষয়শ্রেণী:১৯৯৬-এ প্রতিষ্ঠিত কোম্পানি
বিষয়শ্রেণী:সান ফ্রান্সিস্কো, ক্যালিফোর্নিয়া ভিত্তিক কোম্পানি
বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:ইন্টারনেট বিপণন কোম্পানি
বিষয়শ্রেণী:মার্কিন যুক্তরাষ্ট্রের বিপণন গবেষণা কোম্পানি
বিষয়শ্রেণী:আমাজন.কম অধিগ্রহণ
বিষয়শ্রেণী:সান ফ্রান্সিস্কো ভিত্তিক কোম্পানি
বিষয়শ্রেণী:২০২২-এ বন্ধ পণ্য ও সেবা
বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
চুনিমুখো মৌটুসি

থাম্ব|সাতছড়ি জাতীয় উদ্যান থেকে তোলা।
**চুনিমুখো মৌটুসি**, **চুনিমুখি মৌটুসি** বা **সবুজাভ মৌটুসি** (বৈজ্ঞানিক নাম: *Anthreptes singalensis*) Nectariniidae (নেক্টার্নিডাই) গোত্র বা পরিবারের অন্তর্গত *[[Anthreptes]]* (অ্যানথ্রেপ্টেজ) গণের অন্তর্গত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ২৮ লাখ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়।

## বিস্তৃতি

বাংলাদেশ ও ভারত ছাড়াও ভুটান, কম্বোডিয়া, চীন, ইন্দোনেশিয়া, লাওস, মালয়েশিয়া, মায়ানমার, নেপাল, ব্রুনাই, থাইল্যান্ড ও ভিয়েতনামে নিয়মিত এদের দেখা যায়। এসব দেশে এরা স্থায়ী পাখি।

## বিবরণ

চুনিমুখো মৌটুসি অত্যন্ত ক্ষুদ্রকায় চকচকে সবুজ বর্ণের পাখি। এর দৈর্ঘ্য কমবেশি ১১ সেন্টিমিটার, ডানা ৫.৩ সেন্টিমিটার, ঠোঁট ১.৫ সেন্টিমিটার, লেজ ৪.২ সেন্টিমিটার ও পা ১.৬ সেন্টিমিটার। স্ত্রী ও পুরুষ পাখির চেহারায় পার্থক্য রয়েছে। পুরুষ মৌটুসির মাথার চাঁদি, ঘাড়, পিঠ, কোমর ও লেজের উপরের আচ্ছাদক ধাতব সবুজ। ডানা ও লেজ কালচে। রোদে এর গাল উজ্জ্বল লাল থেকে কিছুটা বেগুনি দেখায়। গলা ও বুক লালচে-কমলা, পেট হলুদ।

স্ত্রী মৌটুসির পিঠ অনুজ্জ্বল জলপাই সবুজ। গলা ও বুক হালকা লালচে-কমলা। গালে লাল রঙ থাকে না। পেট পুরুষ মৌটুসির মতই হলুদ। স্ত্রী ও পুরুষ পাখি উভয়ের চোখ লাল। ঠোঁট অপেক্ষাকৃত খাটো ও সোজা। ঠোঁটের রঙ কালচে। পা ও পায়ের পাতা সবজে-ধূসর। অপ্রাপ্তবয়স্ক পাখির চেহারা অবিকল স্ত্রী মৌটুসির মত, কেবল দেহতলে হলুদ রঙ থাকে না।

## স্বভাব

চুনিমুখো মৌটুসি পাতলা বন, বনের আশেপাশে চাষাবাদের জন্য পরিষ্কার জায়গা, বনপ্রান্ত, চিরসবুজ বন, ক্ষুদ্র ঝোপ ও প্যারাবনে বিচরণ করে। সচরাচর একা বা জোড়ায় জোড়ায় থাকে। শীতকালে ছোট পতঙ্গভূক পাখির দলে যোগ দেয়। ঝোপঝাড়ে ও গাছে গাছে এরা খাবারের খোঁজে ঘুরে বেড়ায়। গাছের পাতা, ফুল ও মুকুলে খাদ্য খোঁজে। এদের প্রধান খাদ্য পোকামাকড় ও ফুলের মধু। সচরাচর তীব্র স্বরে শিস দেয়ঃ *সুইটি-টি-চি-চিউ...টিউসি-টিটসুইটি-সুইটি...সুইটি-টি-চি-চিউ...*।

### প্রজনন

মার্চ থেকে জুন মাস এদের প্রজনন মৌসুম। এসময় ঝোপে ফার্ন ও আঁশ দিয়ে ছোট থলের মত বাসা বানিয়ে ডিম পাড়ে। ডিমগুলো সংখ্যায় ২টি ও সাদা রঙের, তাতে বাদামি-ধূসর দাগ থাকে। ডিমের মাপ ১.৬ × ১.২ সেমি।

## তথ্যসূত্র

বিষয়শ্রেণী:অ্যানথ্রেপ্টেজ
বিষয়শ্রেণী:এশিয়ার পাখি
বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:ব্রুনাইয়ের পাখি
বিষয়শ্রেণী:মিয়ানমারের পাখি
বিষয়শ্রেণী:মালয়েশিয়ার পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:ভিয়েতনামের পাখি
বিষয়শ্রেণী:থাইল্যান্ডের পাখি
বিষয়শ্রেণী:১৭৮৮-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
শাহ বারিদ খান

**শাহ বারিদ খান** ষোড়শ শতাব্দীর গোড়ার দিকে চট্টগ্রাম জেলার ফটিকছড়ি উপজেলার নানুপুরে জন্মগ্রহণ করেন। পণ্ডিতদের ধারণা, তাঁর পিতা নানুরাজ মল্লিকের নামানুসারে নানুপুর ইউনিয়নের নামকরণ হয়ে থাকতে পারে। মধ্যযুগের অন্যতম কবি শাহ বারিদ খানের দীঘি নানুপুরে অদ্যাবধি বিদ্যমান।

## সাহিত্য কর্ম
* বিদ্যাসুন্দর
* রসূল বিজয়
* হানিফা-কয়রাপরী

## তথ্যসূত্র

বিষয়শ্রেণী:বাঙালি কবি
বিষয়শ্রেণী:বাঙালি লেখক
বিষয়শ্রেণী:চট্টগ্রাম জেলার কবি
বিষয়শ্রেণী:মধ্যযুগের কবি
জোসেফ ব্রডস্কি

থাম্ব|ব্রডস্কি এর কবর, ইতালি
**ইয়োসিফ আলেক্সান্দ্রভিচ ব্রডস্কি** (**জোসেফ ব্রডস্কি** নামে বেশি পরিচিত) () (মে ২৪, ১৯৪০-জানুয়ারি ২৮, ১৯৯৬) একজন বিখ্যাত রুশ কবি ও প্রাবন্ধিক।

১৯৪০ সালে লেনিনগ্রাদের এক ইহুদি পরিবারে তাঁর জন্ম। ১৯৭২ সালে সোভিয়েত ইউনিয়ন থেকে বহিষ্কৃত হয়ে তিনি যুক্তরাষ্ট্রে আশ্রয় লাভ করেন। পরবর্তীতে ইয়েল, কেমব্রিজ ও মিশিগানের মত বিশ্ববিদ্যালয়ে তিনি অধ্যাপনা করেন। ১৯৮৭ সালে তিনি সাহিত্যে নোবেল পুরস্কার লাভ করেন। ১৯৯১ সালে তিনি ইউএস পোয়েট লরিয়েট নির্বাচিত হন। তাঁর কাব্যগ্রন্থের মধ্যে *আ পার্ট অব স্পিচ* (১৯৭৭) এবং *টু ইউরানিয়া* (১৯৮৮) অন্যতম।

## তথ্যসূত্র

বিষয়শ্রেণী:রুশ সাহিত্যিক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:রাষ্ট্রহীন ব্যক্তি
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:সোভিয়েত ভিন্নমতাবলম্বী
বিষয়শ্রেণী:১৯৪০-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:রুশ নোবেল বিজয়ী
বিষয়শ্রেণী:সোভিয়েত নোবেল বিজয়ী
বিষয়শ্রেণী:২০শ শতাব্দীর মার্কিন কবি
বিষয়শ্রেণী:মার্কিন প্রাবন্ধিক
বিষয়শ্রেণী:মার্কিন পুরুষ কবি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:রুশ ইহুদি
বিষয়শ্রেণী:মার্কিন যুক্তরাষ্ট্রে সোভিয়েত অভিবাসী
বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:ইংরেজিকে অনুবাদক
বিষয়শ্রেণী:মার্কিন পুরুষ প্রাবন্ধিক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
আলেক্সান্দ্‌র বেলায়েভ

**আলেক্সান্দ্‌র বেলায়েভ** ( (মার্চ ১৬, ১৮৮৪-জানুয়ারি ৬, ১৯৪২) একজন রুশ ঔপন্যাসিক। তিনি অসাধারণ সব বৈজ্ঞানিক কল্পকাহিনী রচনার জন্য বিখ্যাত। ১৯২০ থেকে ১৯৩০ পর্যন্ত তার রচিত বৈজ্ঞানিক কল্পকাহিনীগুলো সোভিয়েত কল্পসাহিত্যে তাকে অন্যরকম অবস্থানে পৌঁছে দিয়েছে। তার উল্লেখযোগ্য সাহিত্যকর্মের মধ্যে রয়েছে দ্য এয়ার সেলার, প্রফেসর ডওয়েল'স হেড, অ্যাম্ফিবিয়ান ম্যান, এরিয়েল, দ্য স্টার কেট ইত্যাদি।

বিষয়শ্রেণী:রুশ সাহিত্যিক
বিষয়শ্রেণী:১৮৮৪-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:অনাহারে মৃত্যু
বিষয়শ্রেণী:সোভিয়েত পুরুষ লেখক
বিষয়শ্রেণী:২০শ শতাব্দীর রুশ লেখক
বিষয়শ্রেণী:রুশ পুরুষ ঔপন্যাসিক
দত্ত

**দত্ত** একটি ভারতীয় উপমহাদেশের একটি পদবি যা প্রধানত বাঙালি, পাঞ্জাবি, হরিয়ানভি এবং অসমীয়া দের মধ্যে দেখা যায়। সংস্কৃত ভাষা অনুসারে দত্ত মানে যা প্রদান করা হয়েছে। এইটি আবার হিন্দু দেবতা দত্তাত্রেয়-র ওপর নাম।

## তথ্যসূত্র

বিষয়শ্রেণী:পদবিসমূহ
বিষয়শ্রেণী:ভারতীয় পদবি
বিষয়শ্রেণী:বাঙালি হিন্দু উপাধি
বিষয়শ্রেণী:বাঙালি পদবি
মোহাম্মদ শরীফ

শহীদ **মোহাম্মদ শরীফ** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহীদ মোহাম্মদ শরীফের জন্ম নোয়াখালী জেলার চাটখিল উপজেলার ছয়আনী টগবা গ্রামে। তারা তিন ভাই ও এক বোন। ভাইদের মধ্যে তিনি সবার ছোট ও অবিবাহিত ছিলেন। তার বাবার নাম সুলতান আলী এবং মায়ের নাম ছবুরা বেগম।

## কর্মজীবন

## মুক্তিযুদ্ধে ভূমিকা
১৯৭১ সালের মার্চ-এপ্রিলে প্রতিরোধযুদ্ধ শেষে মোহাম্মদ শরীফসহ একদল মুক্তিযোদ্ধা অবস্থান নেন কুমিল্লার বিবিরবাজারে। তারা ইপিআর ও ইস্ট বেঙ্গল রেজিমেন্টের সেনা এবং স্থানীয় ছাত্র-যুবক সমন্বয়ে গড়া মুক্তিযোদ্ধা। এপ্রিল মাসের শেষে তারা বিবিরবাজারে প্রতিরক্ষাব্যূহ তৈরি করেন। মুক্তিযোদ্ধাদের ছোট ছোট গেরিলা দলের সদস্যরা এখান থেকে গোমতী নদী অতিক্রম করে কুমিল্লা শহরে অতর্কিত হামলা চালিয়ে পাকিস্তানি সেনাদের ব্যতিব্যস্ত রাখতেন। তারা অনেক সময় পাকিস্তান সেনাবাহিনীর কুমিল্লা শহরের অবস্থানের ওপর মর্টার হামলাও চালাতেন। এতে পাকিস্তানি সেনারা হতাহত হতো। এ জন্য পাকিস্তান সেনাবাহিনী মুক্তিযোদ্ধাদের এই প্রতিরক্ষা অবস্থানে মে মাসের শুরু থেকে বারবার আক্রমণ চালাতে থাকে।
এরই ধারাবাহিকতায় ৮ মে সন্ধ্যার সময় মুক্তিযোদ্ধাদের এই প্রতিরক্ষা অবস্থানে পাকিস্তান সেনাবাহিনীর ৩৯ বালুচ রেজিমেন্ট তাদের গোলন্দাজ বাহিনী এবং ট্যাংকের সাহায্যে অতর্কিতে প্রচণ্ড আক্রমণ চালায়। সেনাবাহিনী প্রথমে মুক্তিযোদ্ধাদের অবস্থানের পূর্ব দিকে আক্রমণ করে। এই আক্রমণ মোহাম্মদ শরীফসহ মুক্তিযোদ্ধারা সাহসিকতার সঙ্গে নস্যাৎ করে দেন। তাঁদের পাল্টা আক্রমণে পাকিস্তান সেনাবাহিনীর অনেকে নিহত ও আহত হয়। এরপর পাকিস্তানি সেনারা পিছু হটে যায়। পরদিন ৯ মে সকালে পাকিস্তানি সেনারা দক্ষিণ দিক থেকে মুক্তিযোদ্ধাদের অবস্থানে আবার আক্রমণ করে। এ দিনের যুদ্ধ ছিল ভয়াবহ এবং চার-পাঁচ ঘণ্টা ধরে যুদ্ধ হয়। মোহাম্মদ শরীফসহ মুক্তিযোদ্ধারা সাহসিকতার সঙ্গে যুদ্ধ করেও শেষ পর্যন্ত ব্যর্থ হন। তারা তাঁদের এই প্রতিরক্ষা অবস্থান ধরে রাখতে পারেননি। যুদ্ধে শহীদ হন তিনিসহ কয়েকজন। যুদ্ধ চলাবস্থায় মোহাম্মদ শরীফের বুকে ও মাথায় গুলি লাগে। সঙ্গে সঙ্গে নিভে যায় তার জীবন প্রদীপ। সহযোদ্ধারা তার মরদেহ উদ্ধার করে ভারতের মাটিতে নিয়ে যান। পরে তাকে সেখানেই সমাহিত করা হয়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:১৯৭১-এ মৃত্যু
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বরিস লেয়োনিদভিচ পাস্তের্নাক

**বরিস লেয়োনিদভিচ পাস্তের্নাক** () (১০ ফেব্রুয়ারি [মতান্তরে ২৯ জানুয়ারি] ১৮৯০-মে ৩০, ১৯৬০) ছিলেন রুশ সাহিত্যের অন্যতম বিখ্যাত কবি, ঔপন্যাসিক এবং অনুবাদক। রাশিয়ায় পাস্তের্নাকের কাব্য সমগ্র *মাই সিস্টার, লাইফ* হচ্ছে রুশ ভাষায় সবচেয়ে প্রভাববিস্তারকারী ও অন্যতম জনপ্রিয় রচনা। গ্যেটে, পেদ্রো কাল্দেরন দে লা বার্কা এবং উইলিয়াম শেক্সপিয়ারের বহু মঞ্চনাটক তিনি অনুবাদ করেন আর সেসব মঞ্চনাটক এখনও রুশ জনগণের কাছে সমানভাবে জনপ্রিয়।

রাশিয়ার বাইরে পাস্তের্নাক পরিচিত তার ডক্টর জিভাগো উপন্যাসের জন্য। ১৯০৫ সালের রুশ বিপ্লব ও দ্বিতীয় বিশ্বযুদ্ধের মধ্যবর্তী সময়ের ঘটনাপ্রবাহ নিয়ে গ্রন্থটি রচিত। সমাজতান্ত্রিক রাষ্ট্রচিন্তার আদর্শের সাথে সাংঘর্ষিক হওয়ায় উপন্যাসটি তৎকালীন সোভিয়েত ইউনিয়নে প্রকাশ করা সম্ভব হয়নি। পরবর্তীতে ১৯৫৭ সালে ইতালির মিলানে এটি প্রকাশিত হয়। তার পরের বছরই এ উপন্যাসের জন্য পাস্তের্নাক সাহিত্যে নোবেল পুরস্কারের জন্য মনোনিত হন। কিন্তু ব্যাপারটি সোভিয়েত সরকার ভালভাবে নেয় নি। সোভিয়েত সরকারের চাপে এবং তার বিরুদ্ধে চলমান আন্দোলনের পরিপ্রেক্ষিতে তিনি নোবেল পুরস্কার বর্জনের সিদ্ধান্ত নেন। নোবেল কমিটির কাছে লেখা এক পত্রে তিনি উল্লেখ করেন, সোভিয়েত সরকারের প্রতিক্রিয়াই তার পুরস্কার বর্জনের প্রধান কারণ।

১৯৬০ সালে ফুসফুসের ক্যান্সারে তার মৃত্যু হয়।

বিষয়শ্রেণী:১৮৯০-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:রুশ ঔপন্যাসিক
বিষয়শ্রেণী:রুশ কবি
বিষয়শ্রেণী:রুশ নাট্যকার
বিষয়শ্রেণী:রুশ সাহিত্যিক
বিষয়শ্রেণী:সোভিয়েত ঔপন্যাসিক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:সোভিয়েত ভিন্নমতাবলম্বী
বিষয়শ্রেণী:খ্রিস্টান কবি
বিষয়শ্রেণী:ইহুদি কবি
বিষয়শ্রেণী:ইহুদি লেখক
বিষয়শ্রেণী:আধুনিকতাবাদী লেখক
বিষয়শ্রেণী:রুশ ইহুদি
বিষয়শ্রেণী:সোভিয়েত পুরুষ লেখক
বিষয়শ্রেণী:সোভিয়েত নোবেল বিজয়ী
বিষয়শ্রেণী:উইলিয়াম শেকসপিয়রের অনুবাদক
বিষয়শ্রেণী:মস্কোর লেখক
বিষয়শ্রেণী:দ্বিতীয় বিশ্বযুদ্ধের কবি
চিকিলা

**চিকিলা** (বৈজ্ঞানিক নাম:*Chikila fulleri*) লেজহীন, প্রত্যঙ্গহীন উভচর প্রাণী। গোত্রীয় নাম Chikilidae (চিকিলিডি)। প্রাণীটি চিকিলা গণের ফুলেরি প্রজাতির। এটি সিসিলিয়ান পর্বের উভচর প্রাণী। সিসিলিয়ান পর্বের উভচর প্রাণীদের বৈশিষ্ট্য হচ্ছে, এদের পা বা অন্য কোনো প্রত্যঙ্গ নেই। চিকিলা মাটির নিচে বাস করে।

## নামকরণ
ভারতীয় দৈনিক দ্য হিন্দুতে ২২ ফেব্রুয়ারি প্রকাশিত এক প্রতিবেদনে বলা হয়েছে, দিল্লি বিশ্ববিদ্যালয়ের অধ্যাপক সত্যভামা দাস বিজুর নেতৃত্বে ভারতীয় ও ইউরোপীয় একদল গবেষক প্রায় পাঁচ বছর গবেষণার পর উত্তর ভারতের ২৫০টির মতো স্থানে গবেষণাজরিপ চালিয়ে পা ও লেজহীন উভচর প্রাণীর এক প্রজাতির সন্ধান পান। মেঘালয়ের গারো অঞ্চলের মানুষ প্রাণীটিকে গারো ভাষায় চিকিলা বলে। তাদের ধারণা এটি একধরনের বিষাক্ত সাপ।

অধ্যাপক বিজুর গবেষক দলের সদস্যরা প্রাণীটির অঙ্গসংস্থান ও ডিএনএ বিশ্লেষণ করে দেখতে পান, এটি Herpele ও Gegeneophis থেকে সম্পূর্ণ স্বতন্ত্র একটি গণের প্রত্যঙ্গহীন প্রজাতি। তারা এর নামকরণ করেন গারো শব্দ ‘চিকিলা’ দিয়ে। তাদের রচিত গবেষণা সন্দর্ভটি ব্রিটিশ রয়েল সোসাইটির জার্নালে প্রকাশিত হয়। তারা দাবি করেন, এই প্রজাতির উদ্ভব ডাইনোসরের যুগে এবং এর নিকটতম আত্মীয়রা এখনো আফ্রিকায় বাস করে।

## আকার
চিকিলার দৈর্ঘ্য ১১ ইঞ্চি, ব্যাস প্রায় ১ দশমিক ৮ ইঞ্চি, ছোট ছোট দাঁতযুক্ত মুখের দৈর্ঘ্য আধা ইঞ্চির কাছাকাছি হতে পারে। লেজ নেই, পশ্চাদ্ভাগ কেঁচো বা দুমুখো সাপের মতো দেখা যায়।

## শুককীট পর্যায়
মা চিকিলা মাটির নিচে বাসা বাঁধে ও ডিম দেয়। ডিমগুলো জড়িয়ে কুণ্ডলী পাকিয়ে থাকে। দুই-তিন মাসের মধ্যে ডিম ফুটে বাচ্চা বেরোয়। অন্যান্য উভচরের মতো এদের কোনো শুককীট পর্যায় নেই। সরাসরি বেরিয়ে আসা চিকিলা আকারে ছোট কিন্তু দেখতে পূর্ণবয়স্ক চিকিলার মতোই।

## প্রাপ্তিস্থান
সম্প্রতি ভারতের আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড, ত্রিপুরা, সিকিম ও পশ্চিমবঙ্গের বিভিন্ন স্থানে মাটি খুঁড়ে চিকিলার সন্ধান পাওয়া গেছে। তাছাড়া বাংলাদেশের লাউয়াছড়া জাতীয় উদ্যানেও চিকিলা পাওয়া গেছে।

## তথ্যসূত্র

বিষয়শ্রেণী:উভচর পরিবার
বিষয়শ্রেণী:ভারতের উভচর
এশীয় রাজ শকুন

**লাল মাথাওয়ালা শকুন** বা **এশীয় রাজ শকুন** (; বৈজ্ঞানিক নাম: *Sarcogyps* *calvus*) *ভারতীয় কালো শকুন* বা *পন্ডিচেরী শকুন* নামে পরিচিত এক ধরনের শকুনবিশেষ। নতুন বিশ্বে বসবাসরত রাজ শকুন এবং কালো শকুন প্রজাতির সাথে এশীয় রাজ শকুনের কোন সম্পর্ক নেই।

এ প্রজাতিটি প্রাচীন বিশ্বের শকুন নামে পরিচিত যা মূলতঃ ভারতীয় উপমহাদেশের বাংলাদেশ, ভারত, পাকিস্তান, ভুটান, নেপাল, দক্ষিণ-পূর্ব এশিয়ার কম্বোডিয়া, চীন, লাওস, মালয়েশিয়া, বার্মা, থাইল্যান্ড, ভিয়েতনামে দেখা যায়। এর কোন উপ-প্রজাতি নেই।

## বিবরণ
এ প্রজাতির শকুনের আকৃতি মাঝারি মানের। এর দৈর্ঘ্য , ওজন  এবং পাখার দৈর্ঘ্য প্রায় । প্রাপ্তবয়স্ক এশীয় রাজ শকুনের ন্যাড়া আকৃতির মাথা সুষ্পষ্টভাবে ঘন লাল থেকে কমলা রঙের দৃশ্যমান। এটির দেহের পালকে ধূসর রঙের সাথে কাল রঙের সংমিশ্রণ ঘটেছে। লিঙ্গভেদে এ প্রজাতির শকুনে চোখের রঙে ভিন্নতা দেখা দেয়। পুরুষজাতীয় এশীয় রাজ শকুনের কর্ণিয়া সাদাটে এবং স্ত্রী শকুনের ঘন বাদামী বর্ণের হয়ে থাকে।

## আবাসস্থল
জাকালো মুখশ্রীর অধিকারী এ প্রজাতির শকুনটি ঐতিহাসিকভাবে সাংখ্যিকতার বিচারে সমৃদ্ধ ছিল। ভারত উপমহাদেশ এবং দক্ষিণ-পূর্ব এশিয়ার দেশ হিসেবে ভারত থেকে সিঙ্গাপুরে বিস্তৃত পর্যায়ে ছড়িয়ে-ছিটিয়ে ছিল। কিন্তু বর্তমানে এশীয় রাজ শকুন মূলতঃ ভারতের উত্তরাংশে দৃশ্যমান। সচরাচর দেশের সর্বত্র দেখা গেলেও অর্ধ-মরুভূমি এলাকায়ও এদের দেখা মেলে। এছাড়াও, পর্ণমোচী বনাঞ্চল, পাহাড়-পর্বতসহ নদীর উপত্যকার গাছপালাসমূহে দেখা যায়। সাধারণতঃ সমুদ্র পৃষ্ঠ থেকে ৩০০০ মিটার উঁচুতে এরা বাস করে।

## প্রজনন
উঁচু গাছের ডালে পাতা দিয়ে বাসা বানায় এবং একটি মাত্র ডিম পাড়ে। ৪৫ দিনে ডিম ফোটে।

## তথ্যসূত্র

## বহিঃসংযোগ
* Vulture Territory Facts and Characteristics: Pondicherry Vulture
* BirdLife Species Factsheet. 

বিষয়শ্রেণী:শকুন
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৭৮৬-এ বর্ণিত পাখি
কাজি হাসমত আলী

**কাজি হাসমত আলী** বাংলা সাহিত্যের ঊনবিংশ শতকের একজন কবি ছিলেন। তিন ১৮৩২ সালে চট্টগ্রাম জেলার ফটিকছড়ি উপজেলার ভূজপুরে জন্মগ্রহণ করেন। পৈতৃক সূত্রে তিনি জমিদার ছিলেন। তার পিতামহ জমিদার কাজি শাহাবুদ্দীন কাজিরহাট বাজারের প্রতিষ্টাতা। ভূজপুরে অদ্যাবধি তাদের পুরনো জমিদার বাড়ি ও মৃত্যুদন্ডপ্রাপ্তদের ফাঁসি দেয়ার ঘর বিদ্যমান আছে। তৎকালীন ব্রিটিশ সরকার জমিদারি প্রথা টিকিয়ে রাখার স্বার্থে তাদেরকে ফাঁসি দেয়ার মতো বিচারিক ক্ষমতা দিয়েছিলেন। তিনি *চিন ফগপুর শাহ* এবং *আলিফ লায়লা* নামে দুটি কাব্য গ্রন্থ রচনা করেন। 

## সাহিত্য কর্ম
* চিন ফগপুর শাহ
* আলিফ লায়লা

## তথ্যসূত্র

বিষয়শ্রেণী:১৮৩২-এ জন্ম
বিষয়শ্রেণী:বাঙালি লেখক
বিষয়শ্রেণী:চট্টগ্রাম জেলার কবি
বিষয়শ্রেণী:মধ্যযুগের কবি
ডেভিড হান্ট (পক্ষীবিদ)

**ডেভিড ব্যাসিল হান্ট** (; জন্ম:(?) ১৯৩৪ - মৃত্যু: ২২ ফেব্রুয়ারি, ১৯৮৫) ছিলেন একজন ব্রিটিশ পক্ষীবিদ যিনি মূলত সিলি দ্বীপপুঞ্জের জীববৈচিত্র্য নিয়ে কাজ করেছেন। বাঘের আক্রমণে তার মৃত্যু হয়। বহু বছর পর তিনিই ছিলেন এ ধরনের ঘটনায় মৃত্যুবরণ করা প্রথম ইউরোপীয়।

ইয়েম নদীর মোহনায় তার শৈশব কাটে। নরফোকের গ্রেশামস স্কুলে তিনি পড়াশোনা করেন। ১৯৫৪ সালে তিনি চিত্রকলা বিষয়ে পড়াশোনা করেন। পরে তিনি জার্মানিতে একজন জ্যাজ শিল্পী হিসেবে কাজ পান। ইংল্যান্ডে ফিরে এসে তিনি উদ্যানতত্ত্ব সম্পর্কে জ্ঞান অর্জন করেন ও সিলি'র একটি হোটেলে মালি হিসেবে কাজ পেয়ে যান। বহু বছর তিনি সিলিতে অবস্থান করেন এবং আন্তর্জাতিক পাখি পর্যবেক্ষকদের গাইড হিসেবে কাজ করেন।

১৯৮৫ সালে ভারতের উত্তরখণ্ডে জিম করবেট জাতীয় উদ্যানে পাখি পর্যবেক্ষণের সময় এক বাঘের আক্রমণে তার মৃত্যু হয়। এ ঘটনার পর থেকে উদ্যানটির দর্শনার্থীরা নির্দিষ্ট ব্যবস্থা গ্রহণ করা ছাড়া ভ্রমণ বা চলাফেরা করতে পারে না। একই বছর তার আত্মজীবনী *কনফেশন অফ আ সিলি বার্ডম্যান* প্রকাশিত হয়।

## তথ্যসূত্র

## গ্রন্থপঞ্জি
* 
* 

বিষয়শ্রেণী:১৯৩৪-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:পক্ষিবিজ্ঞানী

বিষয়শ্রেণী:ইংরেজ পক্ষিবিজ্ঞানী
কাজিরহাট

**কাজিরহাট** উত্তর চট্টগ্রামের ভূজপুর থানার সদর বাজার। আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে কাজিরহাট বাজারের উপর দিয়ে বারইয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত হয়েছে।

## নামকরণ
কাজিরাহট বাজারের নামকরণ হয় প্রতিষ্টাতা ব্রিটিশ আমলের প্রসিদ্ধ জমিদার কাজি শাহাবুদ্দীনের নামে। 

১. প্রতিষ্ঠাতা: ব্রিটিশ আমলের প্রসিদ্ধ জমিদার কাজি শাহাবুদ্দীন এই বাজারটি প্রতিষ্ঠা করেছিলেন। এলাকায় তার প্রভাব ও খ্যাতির কারণে বাজারটির সাথে তার নাম যুক্ত হয়।

২. 'কাজি' থেকে 'কাজিরহাট': 'কাজি' একটি উপাধি বা পদবী, যা মুসলিম শাসনামলে বিচারক বা প্রশাসনিক কর্মকর্তাকে নির্দেশ করত। শাহাবুদ্দীন এই পদবী ধারণ করতেন বলেই তিনি 'কাজি' নামে পরিচিত ছিলেন। তার প্রতিষ্ঠিত হাট (বাজার) তাই জনসাধারণের মুখে 'কাজির হাট' নামে পরিচিতি লাভ করে।

৩. ধ্বনিগত ও শব্দগত বিবর্তন: সময়ের পরিক্রমায় এবং স্থানীয় ভাষার প্রভাবে 'কাজির হাট' শব্দটি সহজ ও পরিচিত রূপ নিয়ে 'কাজিরাহাট' এ পরিণত হয়। বাংলা ভাষায় 'এর' বা 'রের' সম্বন্ধসূচক শব্দের ব্যবহারের ফলে এমন রূপান্তর স্বাভাবিক।

৪. ঐতিহাসিক প্রাসঙ্গিকতা: ব্রিটিশ আমলে জমিদাররা শুধু জমির মালিকই ছিলেন না, তারা সমাজের উন্নয়ন, ব্যবসা-বাণিজ্য ও স্থানীয় প্রশাসনের也与 ঘনিষ্ঠভাবে যুক্ত ছিলেন। কাজি শাহাবুদ্দীন এমনই একজন প্রভাবশালী ব্যক্তি ছিলেন, যিনি একটি বাণিজ্যিক কেন্দ্র প্রতিষ্ঠা করে এলাকার অর্থনৈতিক উন্নয়নে ভূমিকা রেখেছিলেন। তার স্মৃতিকে ধরে রাখতেই এই নামটি টিকে আছে।

৫. স্থানীয় গুরুত্ব: কাজিরাহাট বাজার শুধু একটি বাজারই নয়, এটি ঐ অঞ্চলের একটি ঐতিহাসিক ও সাংস্কৃতিক পরিচয়ের প্রতীক হয়ে দাঁড়িয়েছে। স্থানীয়居民 এবং দূরদূরান্ত থেকে আসা মানুষেরা এই নামটি দিয়েই বাজারটিকে চেনে এবং চিহ্নিত করে।

সারসংক্ষেপে, কাজি শাহাবুদ্দীনের নাম > 'কাজির হাট' > 'কাজিরাহাট' – এই ধারাবাহিকতাতেই এই ঐতিহাসিক বাজারটির নামকরণ হয়েছে।

https://www.facebook.com/share/1BWjYeRwXg/

## আরো দেখুন
* ভূজপুর থানা
* ফটিকছড়ি পৌরসভা

## তথ্যসূত্র

বিষয়শ্রেণী:চট্টগ্রামের হাটবাজার
বিষয়শ্রেণী:ফটিকছড়ি উপজেলা
বিষয়শ্রেণী:চট্টগ্রাম বিভাগের জনবহুল স্থান
বিষয়শ্রেণী:বাংলাদেশের শহর
জিওভান্নি আন্তোনিও স্কোপোলি

**জিওভান্নি আন্তোনিও স্কোপোলি** (জুন ৩, ১৭২৩-মে ৮, ১৭৮৮) ছিলেন একজন তাইরলীয় চিকিৎসক ও প্রকৃতিবিদ। বিভিন্ন গ্রন্থে তাকে লাতিন ভাষায় **ইয়োহান্নেস আন্তোনিয়ুস স্কোপোলিয়ুস** (Johannes Antonius Scopolius) নামে উল্লেখ করা হয়েছে। তার জীবনীকার তাকে *অস্ট্রিয়ার [[ক্যারোলাস লিনিয়াস|লিনিয়াস]]* নামে অভিহিত করেছেন।

## জীবনী

স্কোপোলি ১৭২৩ সালে তাইরলে জন্মগ্রহণ করেন। তার পিতা ছিলেন একজন ইতালীয় আইনবিদ। ইন্সব্রুক বিশ্ববিদ্যালয় থেকে তিনি চিকিৎসাবিদ্যা বিষয়ে ডিগ্রি লাভ করেন। পরে তিনি কাভালেসে ও ভেনিসে চিকিৎসক হিসেবে কর্মজীবন শুরু করেন। এসময় তার বেশিরভাগ সময় অতিবাহিত হয় আল্পসে পতঙ্গ ও উদ্ভিদের বিশাল নমুনা সংগ্রহ করে।

দুই বছর বিশপ সেকোর ব্যক্তিগত সচিব হিসেবে কাজ করেন। ১৭৫৪ সালে ইদ্রিখায় এক পারদ খনিতে চিকিৎসক হিসেবে যোগ দেন এবং ১৭৬৯ পর্যন্ত সেখানে কর্মরত থাকেন। খনিশ্রমিকদের ওপর পারদের বিষক্রিয়া সম্পর্কে তিনি ১৭৬১ সালে *De Hydroargyro Idriensi Tentamina* রচনা করেন।
thumb|''Deliciæ Floræ et Faunæ Insubricæ'' (১৭৮৬) থেকে একটি কপার এনগ্রেভিং
স্কোপোলি স্থানীয় প্রাকৃতিক ইতিহাস বিষয়ক গবেষণা শুরু করেন। কার্নিওলার উদ্ভিদ নিয়ে *Flora Carniolica* (১৭৬০) এবং পতঙ্গ নিয়ে রচনা করেন *Entomologia Carniolica* (১৭৬৩)। কয়েক খণ্ডে বিভক্ত *Anni Historico-Naturales* (১৭৬৯–৭২) রচনা করেন যাতে প্রথমবারের মত বিভিন্ন প্রজাতির পাখি বিষয়ক বিবরণ উল্লেখ করা হয়। ১৭৬৯ সালে স্লোভাকিয়ার এক খনি অ্যাকাডেমিতে তিনি রসায়ন ও ধাতুবিদ্যার অধ্যাপক হিসেবে যোগ দেন। ১৭৭৭ সালে তিনি পাভিয়া বিশ্ববিদ্যালয়ে চলে যান। সেখানে তার সাথে লাজারো স্পালাঞ্জানির তিক্ত সম্পর্কের সূত্রপাত হয়। স্পালাঞ্জানি পরে পাভিয়া বিশ্ববিদ্যালয় থেকে নমুনা আত্মসাতের অভিযোগে অভিযুক্ত হন। তার কিছুদিন পর ১৭৮৮ সালে তিনি মৃত্যুবরণ করেন। তার শেষ সৃষ্টি ছিল *Deliciae Flora et Fauna Insubricae* (১৭৮৬–৮৮)। গ্রন্থটিতে উত্তর ইতালির বিভিন্ন প্রজাতির পাখি ও স্তন্যপায়ী প্রাণীর বৈজ্ঞানিক নামকরণ ও বিবরণ অন্তর্ভুক্ত করা হয়।

## তথ্যসূত্র

## বহিঃসংযোগ
* Short account and portrait
* Online version of Scopoli der Arzneywissenschaft Doktors..GDZ
* Online version of ''Entomologia Carniolica'' from GDZ
* "Johannes Antonius Scopoli", Historical Index of Mycologists, *Illinois Mycological Society*.
* http://www.archive.org/stream/scopolisornithol00scoprich/scopolisornithol00scoprich_djvu.txt Full text of Scopoli's Ornithological papers from his Deliciae florae et faunae insubricae (Ticini: 1786–1788)
* Works by Giovanni Antonio Scopoli at the Biodiversity Heritage Library.

বিষয়শ্রেণী:১৭২৩-এ জন্ম
বিষয়শ্রেণী:১৭৮৮-এ মৃত্যু
বিষয়শ্রেণী:ইতালীয় পক্ষীবিদ
বিষয়শ্রেণী:অস্ট্রীয় পক্ষীবিদ
বিষয়শ্রেণী:পক্ষিবিজ্ঞানী
বিষয়শ্রেণী:প্রকৃতিবিদ
লেসুলা

**লেসুলা** (বৈজ্ঞানিক নাম:*Cercopithecus lomamiensis*) আফ্রিকার কঙ্গো প্রজাতন্ত্রে আবিষ্কৃত নতুন প্রজাতির বানর। পাবলিক লাইব্রেরি অব সায়েন্স নামের অনলাইন সাময়িকীর এক খবরে এ তথ্য প্রকাশ করা হয়।
স্থানীয় বাসিন্দারা এই নামেই বানরকে ডাকে।

### বিবরণ
জেনেটিক বিশ্লেষণে দেখা যায় এই বানর ওল্ড ওয়ার্ল্ড মাংকিজ-এর গুয়েনন গ্রুপের সদস্য। এর বৈজ্ঞানিক নাম লোমামি নদীর নামানুসারে ‘সারকোপি-থেকাস লমামিয়েনসিস’। গবেষকদের হিসাব অনুসারে এই বানরদের বিচরণ ক্ষেত্র মধ্য কঙ্গোর সাড়ে ৬ হাজার মাইলব্যাপী বিস্তৃত। তাদের আশঙ্কা, এই অপেক্ষাকৃত ক্ষুদ্র এলাকায় বসবাস এই প্রাণীগুলোকে মানুষের চাপের কাছে অরক্ষিত। আদিবাসী বুশম্যানদের শিকারের ফলে এরা বিলুপ্ত হয়ে যেতে পারে। লেসুলা বানরগুলো আগামী কয়েক বছরের মধ্যে অরক্ষিত থেকে মারাত্মক বিপন্ন অবস্থার দিকে ধাবিত হতে পারে। বিজ্ঞানীরা সতর্ক করেছেন, অবহেলিত এই নতুন প্রজাতির বানরগুলো সংরক্ষণের ব্যবস্থা না নিলে ধীরে ধীরে বিলুপ্তির দিকে যাবে। জীববিজ্ঞানীরা ওই অঞ্চলে আরও কিছু নতুন জীব প্রজাতি থাকতে পারে বলে ধারণা করছেন।

### আকার
লেসুলার মুখের অনেকটা অংশ লোমহীন। এদের নাক বেশ লম্বা। মাথা ও মুখের পাশে উজ্জ্বল লোম রয়েছে। খাড়া নাকবিশিষ্ট প্রজাতিটি দেখতে অত্যন্ত নাদুস নুদুস। তাদের সারা গায়ে উজ্জল রংয়ের ঘণ কেশ রয়েছে। অগ্রভাগে কেশগুলো ক্রমেই ধূসর হয়ে গেছে। এদের ক্রিম কালার উঁচু খাড়া ধরনের নাক দিয়ে সহজেই তাদেরকে চিহ্নিত করা যায়। লেসুলার চোখ মানুষের চোখের মতো বড়, গোলাপি রংয়ের মুখের গড়ন কিছুটা পেঁচার মতো, লেজটি লম্বা এবং গায়ের রংও ভিন্ন। এরা স্বভাবতই লাজুক ও শান্ত।

### খাদ্য
এরা ভূমি ও গাছ উভয় স্থানেই বিচরণ করে। লেসুলা ফল ও সবজি খেয়ে জীবন ধারণ করে।

### আবাস
কঙ্গোর মধ্য দিয়ে বয়ে যাওয়া দু’টি নদীর (কঙ্গো নদী ও লোমামি নদী) মধ্যবর্তী অঞ্চলে এই বানরগুলোর বসবাস।

## তথ্যসূত্র

## গ্রন্থপঞ্জি
* 

## বহিঃসংযোগ
* 
* 

বিষয়শ্রেণী:বানরের প্রজাতি
বিষয়শ্রেণী:২০১২-এ বর্ণিত প্রাণী
বিষয়শ্রেণী:কঙ্গো প্রজাতন্ত্রের স্তন্যপায়ী
মুক্তপেশা

থাম্ব|সংবাদ সম্পাদনার কাজে ব্যস্ত সময় পার করছেন মুক্তপেশার সংবাদকর্মীরা
**মুক্তপেশা** কোনো নির্দিষ্ট ব্যক্তি বা প্রতিষ্ঠানের অধীনে না থেকে মু্ক্তভাবে কাজ করাকে বোঝায়। যারা এধরনের কাজ করেন তাদের বলা হয় "মুক্তপেশাজীবী" বা ফ্রিল্যান্সার।

আধুনিক যুগে বেশিরভাগ মুক্তপেশার কাজগুলো ইন্টারনেটের মাধ্যমে সম্পন্ন হয়ে থাকে। ফলে মুক্ত পেশাজীবীরা ঘরে বসেই তাদের কাজ করে উপার্জন করতে পারেন। এ পেশার মাধ্যমে অনেকে প্রচলিত চাকরি থেকে বেশি আয় করে থাকেন, তবে তা আপেক্ষিক। ইন্টারনেটভিত্তিক কাজ হওয়াতে এ পেশার মাধ্যমে দেশি-বিদেশি হাজারো ক্লায়েন্টের সাথে পরিচিত হওয়ার সুযোগ ঘটে।

## ইতিহাস
মূলত অর্থের বিনিময়ে কাজ করা যোদ্ধাদের থেকে ফ্রিল্যান্সারদের উৎপত্তি। ১৮১৯ সালে প্রথম ফ্রিল্যান্সার শব্দ ছাপা হয় "Walter Scott" নামক এক লেখকের বইতে।

## কাজের ধরন
মুক্তপেশার কাজের পরিধি অনেক বেশি। বিশ্বব্যাপী এধরনের কর্মপদ্ধতির চাহিদা ক্রমশ বাড়ছে। জনপ্রিয়তার দিক দিয়ে শীর্ষে থাকা কয়েকটি কাজের মধ্যে উল্লেখযোগ্য হলো:
* লেখালেখি ও অনুবাদ: নিবন্ধ , ওয়েবসাইট কন্টেন্ট, সংবাদ বিজ্ঞপ্তি, ছোট গল্প, প্রাপ্তবয়স্কদের গল্প এবং এক ভাষা থেকে অন্য ভাষায় ভাষান্তরকরণ উল্লেখযোগ্য।
* সাংবাদিকতা: যারা এবিষয়ে দক্ষ তারা বিভিন্ন দেশি-বিদেশি পত্রপত্রিকায় লেখালেখির, চিত্রগ্রহণের পাশাপাশি ইন্টারনেটভিত্তিক জনসংযোগ করে থাকেন। 
* গ্রাফিক্স ডিজাইন: লোগো, ওয়েবসাইট ব্যানার, ছবি সম্পাদনা, অ্যানিমেশন ইত্যাদি।
* ওয়েব ডেভলপমেন্ট: ওয়েবসাইট তৈরি, ওয়েবভিত্তিক সফ্‌টওয়্যার তৈরি, হোস্টিং ইত্যাদি।
* কম্পিউটার প্রোগ্রামিং: ডেস্কটপ প্রোগ্রামিং থেকে ওয়েব প্রোগ্রামিং সবই এর আওতায় পড়ে।
* ইন্টারনেট বিপণন: ইন্টারনেটভিত্তিক বাজারজাতকরণ কার্যক্রম, যেমন ব্লগ, সামাজিক যোগাযোগের ওয়েবসাইটে বিপণন।
* গ্রাহক সেবা: দেশি-বিদেশি বিভিন্ন কোম্পানির গ্রাহককে টেলিফোন, ইমেইল ও সামাজিক যোগাযোগ মাধ্যমের সাহাজ্যে তথ্য প্রদানের মাধ্যমে প্রয়োজনীয় সহায়তা করা।
* প্রশাসনিক সহায়তা: দেশি-বিদেশি বিভিন্ন কোম্পানির বিভিন্ন কাজের ডাটা এন্ট্রি করণ, ব্যক্তিগত সহকারী হিসেবে কাজ করা ইত্যাদি* প্রশাসনিক সহায়তা: দেশি-বিদেশি বিভিন্ন কোম্পানির বিভিন্ন কাজের ডাটা এন্ট্রি করণ, ব্যক্তিগত সহকারী হিসেবে কাজ করা ইত্যাদি।

ইন্টারনেটভিত্তিক মুক্তপেশার চর্চায় বিশ্বব্যপী বিভিন্ন ওয়েবসাইট তাদের সেবা বিস্তৃত করেছে, এবং এসব মধ্যস্থ ব্যবসায়ীদের (মিডিয়া) মাধ্যমে উপকৃত হচ্ছে বিশ্বব্যাপী ক্রেতা ও ভোক্তা উভয়েই। এসব ওয়েবসাইটে যে কেউ অ্যাকাউন্ট খুলে নিজেদের কাজের বিবরণ জানিয়ে বিজ্ঞাপন দিতে পারেন, এবং অপরপক্ষে যে কেউ অ্যাকাউন্ট খুলে বিজ্ঞাপিত কাজের জন্য উপযুক্ত মনে করলে আবেদন করেন। এদের উভয়ের মধ্যে লেনদেনকৃত পরিমাণ অর্থের একটা অনুপাত এসকল মধ্যস্থ ব্যবসায়ী ওয়েবসাইটগুলো গ্রহণ করে, এবং এটাই তাদের মুনাফা। অনলাইনভিত্তিক এরকম কয়েকটি জনপ্রিয় ওয়েবসাইটের মধ্যে উল্লেখযোগ্য আপওয়ার্ক, ফ্রিল্যান্সার ডট কম, ফাইভার, গুরু ইত্যাদি।

## তথ্যসূত্র

বিষয়শ্রেণী:পেশা
পাইরোবাদ

[thumb|350px|পাইরোবাদের প্রবক্তা [পাইরো (নীল টুপি পরিহিত), ষোড়শ শতকের প্রথম দিকে অঙ্কিত চিত্র।]]
**পাইরোবাদ** বা **পাইরোনীয় সংশয়বাদ** দর্শনে সংশয়বাদের একটি ধারা। পিলোপনিসাসের অন্তর্গত এলিস নগরের অধিবাসী পাইরো (খ্রিস্টপূর্ব ৩৬৫-২৭০) এ মতবাদের প্রবক্তা। আরেক গ্রিক সংশয়বাদী দার্শনিক এনিসিডেমাস পাইরোর মতবাদগুলো একটি নির্দিষ্ট ধারা হিসেবে গড়ে উঠতে সহায়তা করেন। অনেকসময় পাইরোবাদকে সংশয়বাদের প্রতিশব্দ হিসেবে ব্যবহার করা হয়।

## জ্ঞান ও সত্তার ব্যাপারে সংশয়

পাইরো জ্ঞান ও সত্তার ব্যাপারে সংশয় প্রকাশ করে বলেন, বাস্তবসত্তা বলে কিছু থাকলেও থাকতে পারে; কিন্তু একে জানা যায় না, জানার কোন উপায় নেই। মানুষের ইন্দ্রিয় বা বুদ্ধির পক্ষে সত্য জ্ঞান প্রকাশ বা অনুধাবন করা সম্ভব নয়। কোন একটি ব্যাপারে আমরা যে সিদ্ধান্তেই উপনীত হই না কেন, তার বিপরীত সিদ্ধান্তেও উপনীত হওয়া সম্ভব। অতএব অনিশ্চিত ব্যাপারে কোন দৃঢ়মত পোষণ না করাই বাঞ্ছনীয়।

পাইরোর মতে, জোর দিয়ে কোন কিছু বলার চেয়ে অস্বীকার করা অনেক ভাল। কোন জটিল দার্শনিক সমস্যার ব্যাপারে দ্রুত কোন সিদ্ধান্তে উপনীত না হয়ে বিষয়টির বিভিন্ন দিক ভালভাবে তলিয়ে দেখা আবশ্যক। বস্তুত, পাইরো বিশ্বাস করতেন যে, কোন বিষয়ে নিশ্চিত মত প্রকাশ না করার ফলে মানুষের পক্ষে অবিচলিত থাকা ও সুখ লাভ করা সম্ভব।

পাইরোবাদ অনুসারে সুখই জীবনের লক্ষ্য ও কাম্য। দর্শন চর্চার ফলে সুনিশ্চিত জ্ঞান পাওয়া যায় না। ফলে দর্শন মানুষকে সুখ শান্তি না দিয়ে কেবল অনিশ্চয়তা আর সন্দেহ দেয়। সুতরাং দর্শনচর্চা আর তত্ত্বানুসন্ধান শুধু অনাবশ্যকই নয়, অবাঞ্ছিতও বটে। প্রকৃত পক্ষে বস্তুতত্ত্ব বা আধ্যাত্মশাস্ত্র অনধিগম্য। বস্তুর প্রকৃত সত্তা বা রূপ আমরা জানতে পারি না। আমরা যা জানি তা বস্তুর আসল রূপ নয়, প্রতিভাস মাত্র।

## নৈতিকতার বিষয়ে সংশয়

নৈতিকতার বিষয়েও পাইরো সংশয় প্রকাশ করেন । তার মতে, একটি বিশেষ নৈতিক আচরণকে অন্য একটি আচরণের চেয়ে ভাল বলার কোন যুক্তি নেই। তবে এক্ষেত্রে নৈতিক উচ্ছৃঙ্খলতায় গা ভাসিয়ে দেওয়ার পক্ষে তিনি মত দেননি। কোন আচরণটি ভাল আর কোন আচরণটি মন্দ, তা যখন সুনিশ্চিতভাবে জানার উপায় নেই, তখন সমাজের প্রচলিত প্রথা বা ধর্মীয় আচার-অনুষ্ঠানকে মন্দ বলে অভিহিত করাও সম্ভব নয়। এ অবস্থায় সামাজিক ও ধর্মীয় প্রথা বা আচার-অনুষ্ঠানকে মেনে চলা উচিত।

## তথ্যসূত্র

বিষয়শ্রেণী:সংশয়বাদ
বিষয়শ্রেণী:জ্ঞানতাত্ত্বিক মতবাদ
বিষয়শ্রেণী:পিরোবাদ
মাইজভান্ডারি গান

**মাইজভান্ডারী গান** মাইজভান্ডারী ধারার অনুসারীদের গাওয়া মরমী গান। এ ধারার প্রবর্তক গাউসুল আজম হযরত মাওলানা শাহ সুফি সৈয়দ আহমদ উল্লাহ মাইজভান্ডারী ও হযরত মাওলানা শাহ সুফি সৈয়দ গোলামুর রহমান বাবা ভান্ডারী।

১৫০ বছরের ও আগে চট্টগ্রাম জেলার ফটিকছড়ি উপজেলায় এ ধারার উদ্ভব হয়। প্রবর্তনের পর শতাধিক ভক্ত কবি হাজারের ও বেশি গান রচনা করেছেন। রমেশ শীল, মাওলানা সৈয়দ আবদুল হাদী, মাওলানা বজলুল করিম মন্দাকিনী, মাওলানা সৈয়দ আব্দুল গনি, মাওলানা সৈয়দ আব্দুস সালাম ভুজপুরী, শাহজাদা সৈয়দ শফিউল বশর মাইজভান্ডারী, মাওলানা আব্দুল লতিফ শাহ চন্দনাইশী, মাওলানা আব্দুল মালেক শাহ কাঞ্চনপুরী,মাওলানা আবদুল্লাহ বাঞ্চারামপুরী, আমিনুল হক ধর্মপুরী, আবদুল গফুর হালী, মনমোহন দত্ত, মাহাবুব উল আলম  ইত্যাদি প্রমুখ মাইজভান্ডারী গান রচনা করে সুনাম অর্জন করেন।

## ইতিহাস

মাইজভান্ডারী মরমী গানের উদ্ভব ঘটে উনিশ শতকের শেষের দিকে। ছৈয়দ আহমদ উল্লাহ মাইজভান্ডারী এই অঞ্চলে কাদেরিয়া তরিকার শাখা মাইজভান্ডারী তরিকার প্রতিষ্ঠা করলে এই তরিকার অন্যতম অপরিহার্য অংশ হিসেবে মাইজভান্ডারী গানের উদ্ভব ঘটে।
পরবর্তী্রত সৈয়দ আব্দুল গণী (মকবুলে কাঞ্চনপরী) ও আব্দুল হাদী কাঞ্চনপুরীর লিখা মাইজভান্ডারী আদ্ধাত্তিক  সংগীতগুলো বহু খ্যাতি অর্জন করে।

## তথ্যসূত্র

বিষয়শ্রেণী:পল্লীগীতি
বিষয়শ্রেণী:সঙ্গীত
বিষয়শ্রেণী:সঙ্গীতের ধারা
বিষয়শ্রেণী:বাংলাদেশের সঙ্গীত
বিষয়শ্রেণী:বাংলাদেশের লোকসংগীত
বিষয়শ্রেণী:চট্টগ্রামের সংস্কৃতি
লতিফুর রহমান (দ্ব্যর্থতা নিরসন)

* লতিফুর রহমান (বিচারপতি) –বাংলাদেশের ২০০১ সালের তত্ত্বাবধায়ক সরকারের প্রধান উপদেষ্টা।
* লতিফুর রহমান (ব্যবসায়ী) –বাংলাদেশের একজন ব্যবসায়ী।
*লতিফুর রহমান (রাজনীতিবিদ) –বাংলাদেশের চাঁপাইনবাবগঞ্জ জেলার জামায়াতে ইসলামীর রাজনীতিবিদ ও চাঁপাইনবাবগঞ্জ-৩ আসনের সাবেক সাংসদ।

## আরও দেখুন

* লতিফুর রহমানের মন্ত্রিসভা –বাংলাদেশের মন্ত্রিসভা
কিউঁ কি

***কিউঁকি*** একটি বলিউডের নির্মিত চলচ্চিত্র। এই চলচ্চিত্রটি ২০০৫ সালে মুক্তি পায়। এখানে অভিনয় করেন সালমান খান, রিমি সেন, কারিনা কাপুর, ওম পুরি, জ্যাকি শ্রফ, সুনীল শেট্টি সহ আরও অনেকে। সিমেনাটি পরিচালনা করেন প্রিয়দর্শন। প্রযোজনা করেন সাতিশ কৌশিক। ছবির কাহিনী পরিচালক নিজেই রচনা করেন।

### ছবির কাহিনী
ছবিতে সালমান খান 'আনন্দ' নামে একটি যুবক ছেলের চরিত্রে অভিনয় করেন। আনন্দ বিদেশে বসবাস করে। সে সেখানে একজন ভারতীও মেয়ের প্রেমে পড়ে যায়। সেই ভারতীও মেয়েটির চরিত্রে অভিনয় করেছেন রিমি সেন। মেয়েটির নাম 'মায়া'। মায়ার স্বভাব, সে প্রায়ই আনন্দকে চমকে দিতে পছন্দ করে। সে বেশ কয়েকবার আনন্দকে বিভিন্নভাবে চমকে দেওয়ার চেষ্টা করে। যেমন সে বলতো সে গাড়ি চালাতে পারে না। তখন আনন্দ তাকে গাড়ি চালানো শিখাতে চায়। মায়া গাড়িতে উঠেই দ্রুত বেগে গাড়ি চালাতে থাকে। এতে আনন্দ খুব ভয় পায়। এক সময় সে জানতে পারে এটি মায়ার স্রেফ দুষ্টুমি ছিল। একসময় তাদের বিয়ের দিন ঘনিয়ে আসে। একটি পার্টিতে মায়া বলে সে সাতার কাটতে পারে।

## বহিঃসংযোগ
* 

বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:হিমেশ রেশামিয়া সুরারোপিত চলচ্চিত্র
বিষয়শ্রেণী:মনোরোগ হাসপাতালের পটভূমিতে চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:মালয়ালম চলচ্চিত্রের হিন্দি পুনর্নির্মাণ
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:আত্মহত্যা সম্পর্কে চলচ্চিত্র
বিষয়শ্রেণী:২০০৫-এর পটভূমিতে চলচ্চিত্র
বিজনেস ফর পিস অ্যাওয়ার্ড

**বিজনেস ফর পিস অ্যাওয়ার্ড** নরওয়ের অসলোতে বিজনেস ফর পিস ফাউন্ডেশনের একটি পুরস্কার। ২০০৭ সালে এ সংস্থাটি প্রতিষ্ঠিত হয়। ২০০৯ সাল থেকে সংস্থাটি বিজনেস ফর পিস অ্যাওয়ার্ড প্রদান করে আসছে। ব্যবসায়ের ক্ষেত্রে ব্যবসায়ে নৈতিকতা ও সামাজিক দায়বদ্ধতার স্বীকৃতিস্বরূপ এ পুরস্কার দেয়া হয়। ২০০৯ সালে এ পুরস্কার পান ইউএস ইলেক্ট্রিকের প্রধান জেফরি আর ইমেল্ট, ২০১০ সালে টাটা গ্রুপের চেয়ারম্যান রতন টাটা, ২০১২ সালে বাংলাদেশের ব্যবসায়ী লতিফুর রহমান।  ২০১৪ সালে নিটল-নিলয় গ্রুপের ভাইস চেয়ারম্যান সেলিমা আহমাদ এবং ২০১৭ সালে দূরীন শাহনাজ নামে।ডুরীন সিঙ্গাপুরভিত্তিক সামাজিক ব্যবসা প্রতিষ্ঠান 'ইমপ্যাক্ট ইনভেস্টমেন্ট এক্সচেঞ্জ'-এর প্রতিষ্ঠাতা।

শান্তিতে নোবেল বিজয়ী ও জাতিসংঘের সাবেক মহাসচিব কফি আনানের সত্যায়নের মাধ্যমে এ অ্যাওয়ার্ড দেওয়া শুরু হয়। অনেক নোবেল বিজয়ী ইতোমধ্যে এ অ্যাওয়ার্ড মনোনয়ন ও পুরস্কার বিতরণের সঙ্গে যুক্ত হয়েছেন। শান্তি ও অর্থনীতিতে নোবেল বিজয়ীদের একটি স্বতন্ত্র ও স্বাধীন কমিটি এ পুরস্কার কারা পাবেন তা নির্ধারণ করে থাকেন। বিজনেস ফর পিস ফাউন্ডেশন এ পুরস্কারের জন্য কিছু মানদণ্ড দিয়েছে।

এছাড়াও বিজনেস ফর পিস অ্যাওয়ার্ডে যারা সম্মানিত হয়েছেন তারা হলেন ভারতের বিখ্যাত টাটা গ্রুপের চেয়ারম্যান রতন টাটা, মালয়েশিয়ার ওয়াইটিএল করপোরেশনের ব্যবস্থাপনা পরিচালক (এমডি) ফ্রান্সিস ইয়োহ, যুক্তরাষ্ট্রের জেনারেল ইলেকট্রিকের চেয়ারম্যান ও সিইও (প্রধান নির্বাহী) জেফরি আর ইমেল্ট, সুইডেনের আইকেইএর প্রধান নির্বাহী এন্ডার্স ডালভিগ, চীনের সানটেক পাওয়ারের (বিশ্বের সর্ববৃহৎ সৌরবিদ্যুৎ উৎপাদন কৌশল তৈরির প্রতিষ্ঠান) চেয়ারম্যান ও প্রধান নির্বাহী জেন গ্রং শি।

বিষয়শ্রেণী:আন্তর্জাতিক পুরস্কার
বিষয়শ্রেণী:২০০৭-এ প্রতিষ্ঠিত
মেলিসাস

**মেলিসাস** (; খ্রিস্টপূর্ব পঞ্চম শতাব্দী) ছিলেন প্রাচীন গ্রিক দর্শনের এলিয়াটিক সম্প্রদায়ের সর্বশেষ দার্শনিক। এ সম্প্রদায় বা দর্শনের বাকি দুই সদস্য ছিলেন জেনো এবং পার্মেনিদিস। তার ব্যক্তিগত জীবন সম্পর্কে খুব কমই জানা গেছে। সম্ভবত খ্রিস্টপূর্ব ৫০০ অব্দে তার জন্ম। সামোস দ্বীপের অধিবাসী এ দার্শনিক ছিলেন জেনোর সমসাময়িক। রাজনীতিতে তিনি জেনোর চেয়েও বিখ্যাত ছিলেন। এথেন্সের বিরুদ্ধে তিনি পেলোপোনেশিয়ার যুদ্ধে অংশগ্রহণ করেন। খ্রিস্টপূর্ব ৪৪০ অব্দে সামোস রাজ্যের প্রধান সেনাপতি থাকার সময় তার হাতে এথেন্সের নৌবাহিনীর পরাজয় ঘটে বলে জানা যায়। তবে তার এ বিজয় বেশিদিন স্থায়ী হয়নি। খ্রিস্টপূর্ব ৪৩৯ অব্দে পেরিক্লিসের কাছে সামোস বাহিনী আত্মসমর্পণ করতে বাধ্য হয়।
## মেলিসাসের দার্শনিক ভিত্তি

মেলিসাস প্রথমেই এম্পেদোক্লেস ও আনাক্সাগোরাস, এ দুই দার্শনিকের মতবাদের সাথে পরিচিত হন। এরা উভয়েই সত্তা সম্পর্কে পার্মেনিদিসের মূল সিদ্ধান্তসমূহ গ্রহণ করেছিলেন। এরপর তারা পার্মেনিদিসের একত্মবাদী মতের সাথে বহুত্ব, গতি, পরিবর্তন প্রভৃতি ধারণার সমন্বয় বিধানের চেষ্টা করেন। সত্তা কতিপয় মৌলিক দ্রব্যে বিভাজ্য, এ বিশ্বাস নিয়ে তারা আলোচ্য সমন্বয় বিধানের কাজে হাত দেন। পার্মেনিদিসের পরিকল্পিত সত্তার বৈশিষ্ট্যসমূহের মধ্যে একমাত্র গতিহীনতা ছাড়া অন্যসব বৈশিষ্ট্যের সাথে এসব মৌল দ্রব্যের সাদৃশ্য ছিল। এম্পেদোক্লেস ও আনাক্সাগোরাস, এরা উভয়েই পার্মেনিদিসের মত মনে করতেন যে, শূণ্যদেশ বলতে কিছু নেই। যেসব দ্রব্যের সমন্বয়ে সত্তা গঠিত তারা এমন আঁটসাঁটভাবে যুক্ত যে তাদের মাঝখানে কোন শূণ্যদেশ থাকতে পারে না।

## মেলিসাসের দর্শন

এম্পেদোক্লেস এবং আনাক্সাগোরাস মিলে পার্মেনিদিসের মতবাদের যে সমন্বয় সাধনের চেষ্টা করেন, মেলিসাস তার বিরোধিতা করেন। পার্মেনিদিসের সমর্থনে তিনি ঘোষণা করেন যে, যথার্থ ও আদর্শ সত্তাকে অবশ্যই এক ও নিরবচ্ছিন্ন হতে হবে এবং এতে কোন গতি, পরিবর্তন, পরিবর্ধন, বিভাজন বা বহুত্ব থাকতে পারে না। সত্তার কোন সৃষ্টি বা উৎপত্তি নেই। সত্তা সৃষ্ট, একথা স্বীকার করলে এও স্বীকার করতে হবে যে, সত্তার সৃষ্টির পূর্বে অসত্তা ছিল। কিন্তু অসত্তা থেকে সত্তার উদ্ভব হতে পারে না। সুতরাং একথা মেনে নিতে হবে যে, সময়ের দিক থেকে সত্তা অসীম বা অনন্ত। আবার দৈহিক দিক থেকেও সত্তা অনন্ত। *সত্তা [[গোলক]] আকৃতির*, পার্মেনিদিসেরএ মতের বিরোধিতা করে মেলিসাস বলেন, সত্তাকে ধারণ করা বা সীমিত করার মত কোন শূণ্যস্থান নেই। সময়ের দিক থেকে সত্তার যেমন কোন শুরু বা শেষ নেই, দৈহিক দিক থেকেও এর কোন সীমা নেই। শূণ্যদেশ বলে যেহেতু কিছু নেই, সুতরাং গতি বলেও কোন কিছু থাকতে পারে না। কারণ গতির জন্য শূণ্যদেশ অপরিহার্য। গতি বলে যদি কিছু না থাকে তাহলে সংযোজন, বিয়োজন ও পরিবর্তন বলে কিছু থাকতে পারে না। গতি ও পরিবর্তন ইন্দ্রিয়প্রসূত ব্যাপার মাত্র।

## তথ্যসূত্র

বিষয়শ্রেণী:খ্রিস্টপূর্ব ৫ম শতাব্দীর গ্রিক দার্শনিক
বিষয়শ্রেণী:প্রাক-সক্রেটিসীয় দার্শনিক
বিষয়শ্রেণী:অধিবিদ্যাবিদ
বিষয়শ্রেণী:প্রাচীন গ্রিক অ্যাডমিরাল
নাসির হোসেন

**মোহাম্মদ নাসির হোসেন** (জন্ম: ৩০ নভেম্বর, ১৯৯১), রংপুরে জন্মগ্রহণকারী বাংলাদেশী ক্রিকেটার। ২০১১ সালের আগস্ট মাসে জিম্বাবুয়ের বিপক্ষে একদিনের আন্তর্জাতিক ম্যাচে অভিষেক; দুই মাস পর ওয়েস্ট ইন্ডিজের বিপক্ষে তার টেস্ট অভিষেক হয়। ঘরোয়া পর্যায়ের খেলায় তিনি বরিশাল বিভাগ, চট্টগ্রাম বিভাগ, রাজশাহী বিভাগ এবং রংপুর বিভাগের প্রতিনিধিত্ব করেন। তিনি তার শৈশবকাল রংপুরে অতিবাহিত করেন। তিনি ১৪ ফেব্রুয়ারি ২০২১ সালে তামিমা সুলতানাকে বিয়ে করেন।

## ক্যারিয়ার
নাসির হোসেন ২০১০ এশিয়ান গেমসে ১৩ সদস্যের বাংলাদেশ দলে ছিলেন। জিম্বাবুয়ের বিপক্ষে ১৪ আগস্ট ২০১১ সালে ওডিআই অভিষেক ঘটে।

২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।

## রেকর্ড ও পরিসংখ্যান
### টেস্ট ম্যাচ
### ওডিআই ম্যাচ
২০১৮, জানুয়ারি, ট্রাই ন্যাশন সিরিজ: বাংলাদেশসহ, শ্রীলঙ্কা ও জিম্বাবুয়ে

## তথ্যসূত্র

## আরও দেখুন
* মোহাম্মদ শরীফ
* বাংলাদেশ জাতীয় ক্রিকেট দল

## বহিঃসংযোগ
* 

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার‎
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:রংপুর বিভাগের ক্রিকেটার
বিষয়শ্রেণী:২১শ শতাব্দীর বাংলাদেশী ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:এশিয়ান গেমসে স্বর্ণপদক বিজয়ী বাংলাদেশী
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
বিষয়শ্রেণী:রংপুর জেলার ব্যক্তি
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:বাংলাদেশ উত্তরাঞ্চলের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:রাজশাহী বিভাগের ক্রিকেটার
বিষয়শ্রেণী:বাংলাদেশ এ দলের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ইলিয়াস সানি

**ইলিয়াস সানি** (২ আগস্ট, ১৯৮৬) ঢাকায় জন্মগ্রহণকারী বাংলাদেশ জাতীয় ক্রিকেট দলের একজন খেলোয়াড়। তিনি এক বাঁ-হাতি স্পিন বোলার ও ব্যাটসম্যান। ২১ অক্টোবর, ২০১১ তারিখে ওয়েস্ট ইন্ডিজ ক্রিকেট দলের বিপক্ষে তিনি অভিষিক্ত হন।

## খেলোয়াড়ী জীবন
২০০২-০৩ মৌসুমে তিনি বাংলাদেশ অনূর্ধ্ব-১৭ দলের হয়ে খেলা শুরু করেন। তখন তিনি ছিলেন একজন অল-রাউন্ডার। ২০০৩-০৪ মৌসুমে ঢাকা বিভাগের হয়ে তিনি তার খেলোয়াড়ী জীবন শুরু করেন। পরবর্তী বছরগুলোতে তিনি চট্টগ্রাম বিভাগের হয়ে খেলা শুরু করেন। ২০০৬-০৭ মৌসুম পর্যন্ত ৩১টি প্রথম-শ্রেণীর ক্রিকেটে তিনি মোট ৯৭৮ রান করেন। বরিশাল বিভাগের বিপক্ষে তিনি একমাত্র সেঞ্চুরিটি করেন (১৭৬ রান)। সব মিলিয়ে ২৫.১৭ গড়ে ৬০টি প্রথম-শ্রেণীর ম্যাচে তিনি মোট ২১৮টি উইকেট লাভ করেন।

## তথ্যসূত্র

## আরও দেখুন
* সোহাগ গাজী
* বাংলাদেশ জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা

## বহিঃসংযোগ
* ক্রিকইনফো প্রোফাইল
* ক্রিকেট আর্কাইভ পরিসংখ্যান

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:ফরচুন বরিশালের ক্রিকেটার
বিষয়শ্রেণী:ঢাকা ডমিনেটর্সের ক্রিকেটার
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:শেখ জামাল ধানমণ্ডি ক্লাবের ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:গাজী গ্রুপের ক্রিকেটার
বিষয়শ্রেণী:বাংলাদেশ মধ্যাঞ্চলের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:খুলনা বিভাগের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
আর. প্রেমাদাসা স্টেডিয়াম

**রানাসিংহে প্রেমাদাসা ক্রিকেট স্টেডিয়াম** (, ) পূর্বে হিসাবে পরিচিত **খেত্তারামা স্টেডিয়াম** শ্রীলঙ্কার মালিগাওতা এলাকার খেত্তারামা রোডে অবস্থিত একটি আন্তর্জাতিক মানের স্টেডিয়াম। এটি ১৯৮৬ সালে নির্মিত স্থায়ী স্থাপনাবিশেষ। জুন, ১৯৯৪ সাল পর্যন্ত স্টেডিয়ামটি খেত্তারামা স্টেডিয়াম নামে পরিচিত ছিল। পরবর্তীতে শ্রীলঙ্কার প্রয়াত রাষ্ট্রপতি রানাসিংহে প্রেমাদাসার নামকে চীরস্মরণীয় করে রাখতে এর বর্তমান নামকরণ করা হয়। ফ্লাডলাইটবিশিষ্ট স্টেডিয়ামটির আসন সংখ্যা ৩৫,০০০। পীচের দুই অংশের নাম যথাক্রমে *খেত্তারামা প্রান্ত* এবং *মালিগাওতা প্রান্ত*।

## ইতিহাস
শ্রীলঙ্কার প্রয়াত রাষ্ট্রপতি রানাসিংহে প্রেমাদাসার প্রত্যক্ষ তত্ত্বাবধানে স্টেডিয়ামটিকে চৌদ্দ হাজার আসন থেকে পঁয়ত্রিশ হাজার আসনে রূপান্তরিত করা হয়। এর ফলে এটি শ্রীলঙ্কার সবচেয়ে বড় স্টেডিয়ামের মর্যাদা লাভ করে। ২ ফেব্রুয়ারি, ১৯৮৬ সালে শ্রীলঙ্কা বি দল এবং ইংল্যান্ড বি দলের মধ্যকার খেলার মাধ্যমে স্টেডিয়ামের অভিষেক ঘটে।

৫ এপ্রিল, ১৯৮৬ সালে স্বাগতিক শ্রীলঙ্কা এবং নিউজিল্যান্ডের মধ্যকার অনুষ্ঠিত একদিনের আন্তর্জাতিক ক্রিকেট খেলার মাধ্যমে এর যাত্রা শুরু হয়। ২৮ আগস্ট, ১৯৯২ সালে শ্রীলঙ্কা বনাম অস্ট্রেলিয়ার মধ্যেকার টেস্ট ক্রিকেট খেলা অনুষ্ঠিত হয়।

## [[একদিনের আন্তর্জাতিক]]
২০০৯ ভারতীয় উদ্বোধনী বাটসমেন গৌতম গম্ভীর স্বাগতিকদের বিরুদ্ধে এই মাঠে প্রথম দেড়শত রানের ইনিংস খেলেন।

২০১৩ সালে শ্রীলঙ্কান উইকেটরক্ষক বাটসমেন কুমার সাঙ্গাকারা ১৬৯ রানের ইনিংস খেলেন যা এই মাঠে সর্বোচ্ছ।

## বিশ্বকাপ ক্রিকেট
১৯৯৬ ও ২০১১ আইসিসি বিশ্বকাপ ক্রিকেটে আর. প্রেমাদাসা স্টেডিয়ায়ে নয়টি ম্যাচ অনুষ্ঠিত হয়, যার মধ্যে একটি কোর্টার ফাইনাল এবং একটি সেমি-ফাইনাল ম্যাচ রয়েছে। এই স্টেডিয়ামটি শ্রীলঙ্কার সবচেয়ে বেশি বিশ্বকাপ ম্যাচের আয়োজন করা স্টেডিয়াম।

### ১৯৯৬ ক্রিকেট বিশ্বকাপ

### ২০১১ ক্রিকেট বিশ্বকাপ

;গ্রুপ পর্ব

#### কোয়ার্টার-ফাইনাল

#### সেমি-ফাইনাল

## [[টুয়েন্টি২০ আন্তর্জাতিক]]

* ২০১২ সালে ওয়েস্ট ইন্ডিজ অস্ট্রেলিয়ার বিরুদ্ধে ২০৫ রান করে, যা এ মাঠের সর্বোচ্চ দলগত স্কোর।
* ২০১২ সালে লুক রাইট আফগানিস্তানের বিরুদ্ধে ৯৯ রান করেন যা এই মাঠের সর্বোচ্চ ব্যক্তিগত স্কোর। ২০১৭ সালে বিরাট কোহলি ৮২ রানের ইনিংস খেলেন ।
* ২০১২ সালে হরভজন সিং ইংল্যান্ডের বিরুদ্ধে ১২ রানে ৪টি উইকেট নেন যা এই মাঠের সেরা বোলিং প্রদর্শন ।
* ভারত এখানে খেলা ৭টি ম্যাচের মধ্যে ৬টি ম্যাচেই জয় লাভ করে। ২০১২ বিশ্বকাপে অস্ট্রেলিয়ার বিরুদ্ধে ১টি ম্যাচে হেরেছে এবং টুর্নামেন্ট থেকে ছিটকে যেতে হয়।

## আইসিসি বিশ্ব টুয়েন্টি২০
২০১২ সালের আইসিসি বিশ্ব টুয়েন্টি২০ খেলায় স্বাগতিক দেশের মর্যাদা পেয়েছে শ্রীলঙ্কা যা ১৮ সেপ্টেম্বর-৭ অক্টোবর, ২০১২ পর্যন্ত অনুষ্ঠিত হয়েছে। তন্মধ্যে ২৭টি খেলার মধ্যে ১৫টি টুয়েন্টি২০ ক্রিকেট খেলা এখানে অনুষ্ঠিত হয়। অন্যান্য খেলাগুলো পাল্লেকেলে আন্তর্জাতিক ক্রিকেট স্টেডিয়াম এবং মহিন্দ রাজাপক্ষ আন্তর্জাতিক ক্রিকেট স্টেডিয়ামে সম্পন্ন হয়েছে।

### ২০১২ আইসিসি বিশ্ব টুয়েন্টি২০

;গ্রুপ পর্ব
;গ্রুপ এ

----

----

;গ্রুপ বি

----

----

;গ্রুপ ২

----

----

----

----

----

;সেমিফাইনাল

----

;ফাইনাল

## তথ্যসূত্র

বিষয়শ্রেণী:শ্রীলঙ্কার স্টেডিয়াম
বিষয়শ্রেণী:শ্রীলঙ্কায় টেস্ট ক্রিকেট মাঠ
বিষয়শ্রেণী:১৯৮৬-এ প্রতিষ্ঠিত
বিষয়শ্রেণী:কলম্বোর ক্রিকেট মাঠ
শামুকখোল

**শামুকখোল** সারসজাতীয় পাখি। পৃথিবীতে দুই প্রজাতির শামুকখোল রয়েছে:

* এশীয় শামুকখোল (*A. oscitans*), সাদা বর্ণের পাখি, পিঠ ও ডানার অংশ কালো। ভারত, বাংলাদেশ, শ্রীলঙ্কাসহ দক্ষিণ এশিয়ার অধিকাংশ অঞ্চল এবং দক্ষিণ-পূর্ব এশিয়ার স্থায়ী পাখি।
* আফ্রিকান শামুকখোল (*A. lamelligerus*), সম্পূর্ণ কালো বর্ণের। আফ্রিকার বেশিরভাগ অঞ্চলের স্থায়ী পাখি।

এ প্রজাতি দু'টি নিয়ে *Anastomus* (*অ্যানাস্টোমাস*) গণের সৃষ্টি। গণটি Ciconiidae (সিকোনিডাই) গোত্রের অন্তর্গত ছয়টি গণের একটি।

## বিবরণ
[thumb|[আফ্রিকান শামুকখোল, সান দিয়েগো চিড়িয়াখানা, যুক্তরাষ্ট্র]]
এরা বড় আকারের জলচর পাখি। ঠোঁট বড় ও পাশ থেকে খানিকটা চাপা। ঠোঁটের নিচের পাটি উপরের দিকে বাঁকানো। ফলে দুই ঠোঁটের মাঝে ফাঁকা জায়গা থাকে। প্রাপ্তবয়স্ক পাখির মুখ, থুতনি ও গলায় পালক থাকে না। আফ্রিকান শামুকখোলের উপরের ঠোঁটের ভেতরে প্লেটের মত গঠন থাকে যাকে *ল্যামেলাই* বলে। এশীয় শামুকখোলে ল্যামেলাই থাকে না। এরা প্রধানত পানিকাটা স্বভাবের।

## তথ্যসূত্র

*
কাকডুমুর

**কাকডুমুর/খোকসা পাতা** (বৈজ্ঞানিক নাম: *Ficus hispida*) *ফাইকাস* গণভুক্ত ডুমুর প্রজাতির উদ্ভিদ ও তার ফলবিশেষ। এ প্রজাতির ফল ছোট এবং খাওয়ার অনুপযুক্ত। এই গাছ অযত্নে-অবহেলায় এখানে-সেখানে ব্যাপক সংখ্যায় গজিয়ে ওঠে। গাছও তুলনামূলকভাবে ছোট হয়ে থাকে।

## বিবরণ
বিভিন্ন দেশে কাকডুমুরের বিভিন্ন ধরনের নামকরণ করা হয়েছে। অন্যান্য প্রজাতির ডুমুরের ন্যায় এর পাতা শিরিশ কাগজের মতো খসখসে প্রকৃতির। এর ফল কাণ্ডের গায়ে থোকায় থোকায় জন্মে। পাখিরাই প্রধানত এই প্রজাতির ডুমুরের ফল খেয়ে থাকে এবং পাখির বিষ্ঠার মাধ্যমে বীজের বিস্তারণ ঘটে থাকে।

নিউ গিনি ও অস্ট্রেলিয়ার উপকূলবর্তী গ্রেট ডিভাইডিং রেঞ্জের ছোট্ট প্রজাতির দুই-চোখা ডুমুর টিয়া পাখি এবং এমু'র ন্যায় দেখতে ক্যাসোয়ারি পাখির অন্যতম খাদ্য এটি। অনেক এলাকায় এই ডুমুর দিয়ে তরকারি রান্না করে খাওয়া হয়।

## বিস্তৃতি
মূলতঃ গ্রীষ্মমণ্ডলীয় এলাকাসমূহেই এ প্রজাতির গাছ দেখা যায়। বাংলাদেশ, ভারত, মালয়েশিয়া, ইন্দোনেশিয়া, চীন প্রমূখ দেশসসহ এশিয়ার অনেক অঞ্চলে এবং অস্ট্রেলিয়ায় পাওয়া যায়।

## চিত্রশালা

Ficus_oppositifolia.jpg
Ficus oppositifolia.jpg
Ficus hispidia (3).jpg
Ficus hispidia.jpg
Ficus_hispida_-_എരുമനാക്ക്_01.JPG
Ficus_hispida_-_എരുമനാക്ക്_02.JPG
Figs_of_Ficus_hispida_Tree_Mumbra_Mumbai_04-03-12_DSCF1020_%284%29.JPG


## তথ্যসূত্র

বিষয়শ্রেণী:গাছ
বিষয়শ্রেণী:বাংলাদেশের উদ্ভিদ
বিষয়শ্রেণী:বৃক্ষ
বিষয়শ্রেণী:ফাইকাস
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:কুইন্সল্যান্ডের উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বাশাআপ

**বাশাআপ** (বাংলাদেশ শারীরিক আত্মরক্ষামূলক পদ্ধতি) কারাতে, জুডো এবং কুংফু এ তিনটির সংমিশ্রণে তৈরি বাংলাদেশী মার্শাল আর্ট। এ কৌশলের মাধ্যমে একজন ব্যক্তি নিজেকে বিপদমুক্ত রাখতে পারেন।  খেলাটির প্রচলন তেমন নেই। এটি কারাতের বাংলাদেশী সংস্করণ।

## ওজন শ্রেণী
ক্ষুদে প্রতিযোগিরা যে চারটি ওজন শ্রেণীতে প্রতিদ্বন্দ্বিতা করে সেগুলো হলো- ২৬ কেজি, ২৯ কেজি, ৩৩ কেজি ও ৩৭ কেজি। 
সিনিয়র বিভাগে জাতীয় বাশাআপ প্রতিযোগিতায় ওজন শ্রেণীগুলা হলো- ৪২ কেজি, ৪৭ কেজি, ৫২ কেজি, ৫৭ কেজি, ৬২ কেজি, ৬৭ কেজি এবং উন্মুক্ত ওজন শ্রেণী। 

## বিস্তার
প্রায় দশ বছর ধরে প্রচলন হওয়া এই পদ্ধতির নিয়ন্ত্রক বাংলাদেশ বাশাআপ অ্যাসোসিয়েশনকে অনুমোদন দিয়েছে বাংলাদেশের জাতীয় ক্রীড়া পরিষদ। বাশাআপ এখন ভারত, নেপাল ও ভুটানেও বিস্তার লাভ করেছে। এশিয়ার দ্বার পেরিয়ে ইউরোপে সম্প্রসারণ করা এই মার্শাল আর্ট এখন সময়ের ব্যাপার ।

## তথ্যসূত্র
আইসোটোন

ডান|থাম্ব|300px|Nuclide halflives colorcoded.
যেসব পরমাণুর নিউট্রন সংখ্যা সমান কিন্তু প্রোটন সংখ্যা ও ভর সংখ্যা ভিন্ন হয়, তাদেরকে পরস্পরের আইসোটোন বলা হয়। যেমন: 36S, 37Cl, 38Ar, 39K এরা পরস্পরের আইসোটোন। কারণ এদের প্রত্যেকের ক্ষেত্রে নিউট্রন সংখ্যা ২০ কিন্তু এদের ভর সংখ্যা তথা প্রোটন সংখ্যা অসমান।

## তথ্যসূত্র

বিষয়শ্রেণী:রসায়ন
বিষয়শ্রেণী:পারমাণবিক পদার্থবিজ্ঞান
বিষয়শ্রেণী:নিউক্লীয় পদার্থবিজ্ঞান